Dennis Ritchie

Dennis MacAlistair Ritchie (* 9. september 1941, Bronxville, New York, USA – † 12. október 2011, Berkeley Heights, New Jersey)BoingBoing - Dennis Ritchie, 1941-2011: Computer scientist, Unix co-creator, C programming language co-inventor bol americký programátor, známy hlavne ako tvorca programovacieho jazyka C a spoluautor operačného systému Unix.

Vyštudoval fyziku a aplikovanú matematiku na Harvardovej univerzite. V roku 1967 začal pracovať v počítačovom výskumnom stredisku Bell Labs. Do svojej smrti pracoval ako riaditeľ oddelenia výskumu systémového softvéru u spoločnosti Lucent Technologies.

V 70. rokoch 20. storočia navrhol programovací jazyk C. V roku 1978 vytvoril spolu s Brianom Kernighanom základnú referenčnú príručku o tomto jazyku, The C Programming Language. Dennis Ritchie je písmeno R v slávnej skratke K&R, ktorou sa štandard jazyka z tejto knihy označuje.

V roku 1982 získal (spolu s Kenom Thompsonom) IEEE Emanuel R. Piore Award „za vznik a vývoj operačného systému s veľkou užitočnosťou, prístupnosťou a náučnou hodnotou stelesneného v UNIXe a príslušenstve“.

V roku 1983 získal (spolu s Kenom Thompsonom) Turingovu cenu „za rozvoj všeobecnej teórie operačných systémov a zvlášť za implementáciu operačného systému UNIX“.

V roku 1990 získal (spolu s Kenom Thompsonom) IEEE Richard W. Hamming Medal „za vytvorenie operačného systému UNIX a programovacieho jazyka C“.

V roku 1998 získal (spolu s Kenom Thompsonom) National Medal of Technology and Innovation „za vývin operačného systému UNIX a programovacieho jazyka C, ktoré spolu viedli nesmiernemu rastu celého odvetvia“.

V roku 2005 získal IRI Achievement Award.

V roku 2011 získal (spolu s Kenom Thompsonom) Japonskú cenu „za vývoj operačného systému Unix“.

 Referencie 

 Iné projekty 

 Externé odkazy 
 Dennis Ritchie – domovská stránka na webe Bell Labs s fulltextami článkov k vývoju jazyka C, Unixu a ďalším témam
 The C Family of Languages – rozhovor s Dennisom Ritchiem (C), Bjarnem Stroustrupom (C++) a Jamesom Goslingom (Java) v časopise Java Report (2000)
 Dennis Ritchie: Programátor, vďaka ktorému mohol vzniknúť macOS a Linux – článok na Živé.sk (2021)

Kategória:Programátori USA
Kategória:Informatici USA
Kategória:Tvorcovia programovacích jazykov
Kategória:Programovací jazyk C
Kategória:Unix
Kategória:Držitelia Turingovej ceny
Kategória:Nositelia Japonskej ceny
Kategória:Nositelia Hammingovej medaily
Kategória:Nositelia ACM Software System Award
Kategória:Absolventi Harvard University
Kategória:Úmrtia na rakovinu prostaty
Kategória:Osobnosti zo štátu New York